
Hvorfor  bygge  Templer? 

af  Ældste  James  M.  Kirkham. 
Forhenværende  Missionspræsident  over  de  østcentrale  Stater. 


Hvorfor  bygger  De  Sidste  Dages  Hellige  Templer,  og  til 
hvilket  Brug  opretter  de  dem?  I  Apostlenes  Gerninger  3: 
19 — 21  staar  der,  at  der  skal  komme:  »Genoprettelses  Ti- 
der, hvorom  Gud  har  talt  ved 
sine  hellige  Profeters  Mund 
fra  de  ældste  Dage.« 

Templer  var  blandt  det 
gamle  Israels  mest  fremstaa- 
ende  Institutioner.  Tabernak- 
let i  Ørkenen  var  i  Virkelig- 
heden et  transportabelt  Tem- 
pel. Dette  Tabernakel  blev  ef- 
terfulgt af  Salomons  Tempel, 
og  efter  at  hans  Tempel  blev 
ødelagt,  var  der  andre,  der 
genopbyggede  det. 

Templet    var    Midtpunktet 
James  M.  Kirkham.  for  israeis  Tilbedelse.  Det  var 

her  Profeterne  mødtes,  og  det  var  Højpræsternes  Aller- 
helligste. 

Eftersom  Templet  var  saadan  et  fremragende  og  betyd- 
ningsfuldt Træk  i  Evangeliet  i  fordums  Tid,  og  siden  alle 
Ting  skal  genoprettes;  saa  skal  Templerne  ogsaa  i  Følge 
denne  Profeti  oprettes.  Ikke  Templer  til  almindelige  Møder 
og  Sammenkomster,  thi  dette  var  heller  ikke  de  gamle 
Templers  Hensigt,  men  Templer,  hvor  man  skal  udføre 
Evangeliets  helligste  Ceremonier. 

Saa  vidt  som  jeg  ved,  er  der  ikke  andre  religiøse  Sam- 
fund, der  bygger  Templer  med  den  samme  bestemte  og 
specielle  Hensigt  som  os.  Vi  har  ligesom  andre  Kirker 
vore  Kirker,  Mødehuse  og  Tabernakler,  som  vi  bruger  til 
vore  Gudstjenester,  men  disse  erstatter  paa  ingen  Maade 
Templerne.  De  Sidste  Dages  Hellige  har  en  ganske  bestemt 
Grund  til  at  bygge  deres  Templer.  De  bygges  ikke  som 
Seværdigheder  eller  Monumenter. 

Næsten  alle  de  Sidste  Dages  Helliges  Templer  er  blevet 
bygget  under  store  Opofrelser  af  Kirkens  Medlemmer,  der 
endog  har  nægtet  sig  selv  Føde  og  mange  Behageligheder 
for  at  kunne  oprette  dem. 

Grunden  til  al  denne  Nidkærhed  og  Opofrelse  er  den,  at 

vi  tror  paa  en  Frelse  for  vore  døde.  Vi  gaar  endda  saa  vidt, 
at  vi  tror,  at  uden  vore  døde  kan  vi  ikke  blive  fuldkomne, 
at  deres  Frelse  hænger  nøje  sammen  med  vor  egen.  Vi  tror, 
at  vi  i  vort  tilkommende  Liv  vil  blive  forenet  til  en  stor 
patriarkalsk  Familieorganisation;  at  de  trofaste  Fædre  vil 
fortsætte  med  at  præsidere  over  deres  Efterkommere,  og 
at  Børnene  vil  vedblive  at  ære  og  adlyde  deres  Forældre. 
Vi  tror  paa  en  altomfattende  Frelse  gennem  Jesu  Kristi 
Forsoning.  Samtidig  tror  vi,  at  vi  kun  kan  frelses  og  for- 
herliges   gennem    Lydighed   til    Evangeliets    Love   og   Ordi- 

nancer. 

Vi  tror,  at  enhver 
maa  tro  paa  Gud  og 
omvende  sig  fra  sine 
Synder,  at  ethvert 
Menneske,  der  er 
kommet  til  Skels  Aar 
og  Alder,  maa  døbes 
og  modtage  Haands- 
paalæggelse  for  den 
Helligaands  Gave  af 
en,  der  selv  har  Myn- 
dighed til  at  forrette 
disse  Ordinancer,  for 
at  opnaa  Frelse.  Naar 
vi  modtager  dette  som 
Sandhed,  rejser  føl- 
gende Spørgsmaal  sig: 
Hvad  saa  med  de,  der 
døde  uden  at  faa  en 
Anledning  til  at  høre 
disse  Love?  Vort  Svar 
er:  Daab  og  andre 
Salt  Lake  Tempel.  Ordinancer      for      de 

døde  kan  udføres  i  Templerne,  hvor  levende  Repræsentan- 
ter er  Stedfortrædere  for  deres  døde  Slægtninge,  de  bliver 
døbt  for  dem  af  dem,  der  har  Magt  og  Myndighed  til  at 
gøre  dette. 

Idet  vi  tager  Bibelen  og  ogsaa  moderne  Aabenbaring, 
som  giver  os  endnu  tydeligere  Oplysninger  om  dette,  til 
Hjælp,  paastaar  vi,  at  der  findes  en  Mellemtid  mellem 
Døden  og  Opstandelsen,  og  at  de  dødes  Aander  i  denne 
Tidsperiode  gaar  til  en  midlertidig  Bolig.  I  dette  Aande- 
Fængsel  faar  de  ifølge  Bibelen  Anledning  til  at  høre  Evan- 
geliets Plan;  thi  Kristus  gik  selv  hen  og  prædikede  i  Aan- 
deverdenen:    »saaledes   at   de   vel    skulde   være   dømt   paa 

Menneskers  Vis  i  Kødet,  men  leve  paa  Guds  Vis  i  Aanden.« 
(1.  Peter  4:6). 

Paulus  var  lige  saa  tydelig,  da  han  sagde:  »Hvad  vilde 
ellers  de  udrette,  som  lade  sig  døbe  for  de  døde?  Dersom 
de  døde  overhovedet  ikke  oprejses,  hvorfor  lade  de  sig  saa 
døbe  for  dem?« 

Naar  vi  tror,  at  der  er  Haab  hinsides,  og  at  vi  ikke  kan 
blive  fuldkomne  uden  dem,  er  det  saa  saa  mærkeligt,  at 
de  Sidste  Dages  Hellige  søger  saa  ivrigt  efter  deres  Slægt- 
register og  bagefter  gaar  i  Templet  for  at  blive  døbt  og 
begavet  for  dem? 

Naar  dette  Arbejde  er  gjort,  kan  de  døde  selv  bestemme, 
om  de  vil  modtage  det  eller  ikke.  Vi  er  imidlertid  sikre 
paa,  at  en  stor  Del  af  dem  vil  modtage  det,  naar  de  lærer 
og  forstaar  disse  Principper.  Paa  denne  Maade  er  vi  i  Be- 
siddelse af  Nøglerne  til  deres  Fængselsdør.  Vi  har  Anled- 
ning til  —  og  det  er  ogsaa  vort  Privilegium  --at  løse  den- 
ne Fange,  ved  Hjælp  af  disse  Tempelordinancer. 

Jeg  vil  gerne  henlede  jeres  Opmærksomhed  paa  de  sid- 
ste 2  Vers  i  det  gamle  Testamente.  I  Malakias,  4.  Kapitel, 
5. — 6.  Vers:  »Se,  jeg  sender  eder  Elias,  Profeten,  førend 
Herrens  Dag  kommer,  den  store  og  forfærdelige.  Og  han 
skal  vende  Fædrenes  Hjerte  til  Børnene,  og  Børnenes  Hjer- 
te til  deres  Fædre,  at  jeg  ikke  skal  komme  og  slaa  Landet 
med  Band.«  De  Sidste  Dages  Hellige  tror,  at  denne  Profeti 
er  gaaet  i  bogstavelig  Opfyldelse.  For  den  første  Del,  beder 
vi  Dem  modtage  vort  Vidnesbyrd  om,  at  Profeten  Elias 
kom  til  Kirtland  Tempel  til  Profeten  Joseph  Smith,  og 
som  Bevis  for,  at  dette  virkeligt  fandt  Sted,  vil  vi  henvise 
Dem  til  det  Vidnedsbyrd,  at  Børn  over  hele  Verden  er  be- 
gynt  at  vende  deres  Hjerter  til  deres  Fædre,  og  at  den  ge- 
nealogiske Søgen  er  forøget  fra  den  Tid  til  Nutiden. 

Den  3.  April  1836  var  det,  at  Elias  kom.  Paa  den  Tid 
eksisterede  der  faa  genealogiske  Foreninger,  hvis  der  da  i 
det  hele  taget  eksisterede  nogen.  Det  er  sandt,  at  man  før 
denne  Dato  havde  bevaret  mange  genealogiske  Optegnelser, 
men  Aanden  og  Ønsket  om  genealogiske  Eftersøgninger 
havde  endnu  ikke  virkelig  rejst  sig. 

Ca.  et  Aar  efter  Elias'  Komme  blev  Englands  Lovgivere 
inspirerede  til  at  lave  en  Lov,  der  indeholdt  Bud  om,  at 
alle  Fødsler,  Dødsfald  og  Ægteskaber  skulde  optegnes,  og 
endvidere,  at  disse  Optegnelser  skulde  opbevares  paa  Begi- 
streringskontoret  i  Somerset  House,  London. 

Nu  findes  der  adskillige  andre  genealogiske  Opbevarings- 
steder i  England,  indbefattende  Britisk  Museum,  Guildhall 
(Londons  Baadhus),  Offentlig  Optegnelseskontor,  og  He- 
raids   College   i   London,   Trinity   Universitetet   og    »Ulster 

King  of  Arms«  Kontor  i  Irland,  og  Mandskabskontoret  i 
Edinburgh. 

Kort  Tid  efter  Elias'  Komme  blev  »Ny  Englands  histo- 
riske genealogiske  Forening«  oprettet,  og  mange  lignende 
Organisationer  fulgte  efter.  Nu  har  vi  Snesevis  af  dem  og 
næsten  ethvert  stort  Bibliotek  har  en  genealogisk  Afde- 
ling. 

Gennem  alt  dette  ser  de  Sidste  Dages  Hellige  Guds  Aands 
Indflydelse  paa  Menneskenes  Hjerter,  som  ogsaa  inspirerer 
dem  til  at  studere  deres  Familie-Historie. 

Der  findes  en  almindelig  Bevægelsee  for  at  bevare  og 
gøre  de  Optegnelser  opnaaelige,  som  kan  hjælpe  os  til  at 
opspore  vore  Forfædre.  Som  et  Bevis  paa  dette:  i  alle  Ten- 
nesses  110  Landsdele  har  der  i  Maaneder  været  fra  3  til  5 
Mand  beskæftiget  med  at  kopiere  Testamenter,  Dokumen- 
ter og  Ægteskabsattester  fra  hver  Landsdel,  saaledes,  at 
disse  kan  gøres  tilgængelige  for  Offentligheden  i  Nashville, 
Tennesse. 

I  andre  Lande  udfører  man  lignende  Arbejde.  Sogneop- 
tegnelser bliver  kopieret  og  trykt.  De  kan  sikkert  forstaa, 
hvad  det  betyder  for  en  Tysker,  der  søger  sit  Slægtregister 
at  faa  at  vide,  at  alle  Tyskere  nu  skal  kunne  fremskaffe 
deres  Slægt  4  Generationer  tilbage,  og  at  Tysklands  Mini- 
sterialbøger bliver  kopieret  og  placeret  i  et  Centralarkiv. 
I  mange  andre  Lande  kan  man  opnaa  megen  Hjælp,  naar 
man  søger  efter  de  døde. 

Hele  denne  store  Interesse  for  Genealogi  er  et  Bevis  paa, 
at  Børnenes  Hjerter  er  ved  at  vende  sig  til  deres  Fædre, 
og  at  Elias'  Mission  er  ved  at  blive  opfyldt. 

Idet  vi  tror,  at  Sjælenes  Værdi  er  stor  i  Guds  Aasyn, 
kan  man  nok  tænke  sig  og  forstaa,  hvordan  de  Sidste  Da- 
ges Hellige  kan  ønske  at  ofre  saa  meget  for  at  kunne  bygge 
Templer  og  bagefter  at  kunne  udføre  dette  stedfortrædende 
Arbejde  for  deres  døde. 

Vi  tror,  at  vi  har  faaet  guddommelig  Fuldmagt  til  at  ud- 
føre dette  Arbejde:  at  bygge  Templer  og  frelse  vore  døde. 
Vore  Hjerter  er  glade,  fordi  vi  har  det  Privilegium  at  være 
Frelsere  for  vore  bortgangne  døde,  ved  at  gøre  dette  Ar- 
bejde, som  de  ikke  selv  kan  gøre. 

Retfærdighed,  Barmhjertighed,  Fornuft  og  Rimelighed  er 
de  Ting,  der  vises  i  denne  vidunderlige  Plan  til  Frelse  for 
dem,  der  ikke  adlød  den  Lov  i  Livet,  som  de  ikke  lærte  at 
kende. 

De  fleste  af  os  har  sikkert  en  eller  anden  Gang  i  Livet 
haft  den  Følelse,  at  vi  har  levet,  før  vi  kom  her  ned  paa 

Jorden.  Skriften  giver  os  Bevis  paa,  at  dette  er  Sandhed. 
Dette  dødelige  Liv  er  kun  en  Forberedelse  til  det  næste. 
Der  findes  en  Fremtidstilværelse,  hvor  vi  skal  møde  vor 
Skaber  Ansigt  til  Ansigt,  hvor  vi  skal  dømmes  efter  vore 
Gerninger,  og  hvor  vi  skal  være  med  vor  Familie  og  Ven- 
ner, hvis  vi  er  værdige  dertil.  Hvilken  Glæde  og  Taknem- 
melighed vil  de  ikke  modtage  os  med,  hvis  vi  har  gjort 
det  muligt  for  dem  at  opnaa  evig  Lykke. 

Lad  mig  tilskynde  vore  Venner  til  omhyggeligt  at  stu- 
dere angaaende  Frelse  for  de  døde.  En  af  Herrens  Profeter 
har  sagt,  at  det  at  søge  efter  vore  døde,  er  et  af  vore  stør- 
ste Ansvar  her  i  Livet.  Med  denne  Verden  vidt  interesseret 
i  genealogiske  Eftersøgninger  skulde  vi  drage  Fordel  af 
enhver  Anledning,  vi  faar,  til  at  finde  vore  dødes  Opteg- 
nelser —  vore  egne  beslægtede  døde.  Søg  efter  dine  døde, 
og  du  vil  finde  dem.  Der  er  ikke  Tid  til  Udsættelse. 

Som  forudsagt  af  de  ældgamle  Profeter,  har  vi  oprettet 
Templer  og  udfører  Kærlighedsarbejder  i  disse  for  vore 
bortgangne  Slægtninge.  Af  denne  Grund  har  vi  ofret  for 
at  kunne  bygge  Templer,  saaledes  at  vi  kan  administrere 
Evangeliets  frelsende  Ordinancer,  ikke  alene  for  de  leven- 
de, men  ogsaa  for  vore  kære,  vore  Forfædre,  som  døde 
uden  Kendskab  til  Evangeliet,  »saaledes  at  vi  som  Profe- 
ten Joseph  Smith  siger,  sammen  med  dem  kan  komme 
frem  i  den  første  Opstandelse  og  blive  opløftet  til  Herlig- 
hedens Trone.  Og  heri  findes  den  Kæde,  der  vender  Fæ- 
drenes Hjerter  til  Børnene  og  Børnenes  til  deres  Fædre,  og 
som  opfylder  Elias'  Mission.« 


Besøg  af  genealogisk  Leder. 


Ældste  James  M.  Kirkham,  som  er  Leder  af  Utahs  Ge- 
nealogiske Selskab,  aflagde  fornylig  Besøg  i  København, 
hvor  han  gav  Instruktioner  med  Hensyn  til  det  genealogi- 
ske Arbejde. 

Broder  Kirkham  har  udført  et  stort  Arbejde  i  Kirkens 
Tjeneste.  Han  er  fornylig  blevet  afløst  som  Præsident  for 
en  af  Missionerne  i  Amerika.  Tre  af  hans  Sønner  har  vår- 
ret Missionærer  i  England. 

Ældste  Kirkham  talte  bl.  a.  ved  Mødet  Søndag  Aften  den 
9.  Januar.  Han  viste  sig  at  være  en  udmærket  Taler,  som 
med  malende  Ord  forkyndte  Jesu  Kristi  Evangelium. 

Broder  Kirkham  fandt,  at  vi  kunde  gøre  meget  mere 
genealogisk  Arbejde  i  Den  danske  Mission,  da  Slægtsregi- 

strcnc  var  Lette  at  finde.  Han  fremhævede  det  genealogiske 
Arbejdes  Betydning  for  de  Sidste  Dages  Hellige. 

Det  var  en  Glæde  at  have  Broder  Kirkham  med  os,  idet 
han  inspirerede  os  mod  sin  god«  Annd  og'  Hengivenhed 
for  Evangeliets  Sag. 

Vi  siger  Tak  for  Besøget  og  ser  med  Glæde  hen  til  et 
eventuelt  andet   Besøg. 


Opfyldelse  af  Profetier  i  Mormons  Bog 

af  Ældste  Royce   Hansen.    — 


I  30.  Kapitel  af  anden  Nephis  Bog  profeterer  Nephi  om 
en  Bog,  der  vil  blive  bragt  frem  og  skrevet  til  Hedningerne; 
og  derefter  atter  forseglet  tilbage  til  Herren.  Han  udtaler 
endvidere,  at  mange  skulde  tro  Bogens  Ord  og  saa  bringe 
Bogen  til  Besten  af  hans  Sæd.  Denne  Profeti  er  blevet  op- 
fyldt, eftersom  Profeten  Joseph  Smith  under  Guds  Ledelse 
har  oversat  Mormons  Bog,  mange  Tusinde  tror  paa  Bogen, 
og  ved  deres  Hjælp  er  den  blevet  bragt  til  Nephis  Efter- 
kommere. 

Han  profeterer,  at  Indianerne  (hans  Sæd)  med  Glæde- 
vilde  modtage  Bogen  og  opdage,  at  deres  Forfædre  var  af 
jødisk  Afstamning  og  kom  fra  Jerusalem.  Han  siger  ogsaa, 
at  naar  de  modtager  denne  Bog,  vil  de  modtage  en  Fylde 
af  Jesu  Kristi  Evangelium,  og  at  de  gennem  dette  Evange- 
lium vil  blive  velsignet  af  Herren  og  fryde  sig  over  deres 
Velsignelser.  Han  siger,  at  Mørket  skal  vige  fra  deres  Øjne, 
og  at  før,  der  er  gaaet  saa  mange  Generationer,  vil  de  blive 
et  hvidt  og  behageligt  Folk. 

For  at  bekræfte  Nephis  Ord  kan  vi  læse  i  Heleman  15. 
Kapitel,  hvor  den  lamnnitiskc  Profet  Samuel  profeterer 
for  Nephiterne  om  Lamaniterne  i  de  sidste  Dage.  Han  si- 
ger, at  efter  at  Lamaniterne  er  blevet  ført  hid  og  did,  er  ble- 
vet dræbt  og  tildels  udryddet,  indtil  de  ikke  har  noget  Sted, 
som  de  kan  kalde  deres  eget,  vil  Herren  dog  erindre  dem  og 
være  naadig  imod  dem.  De  amerikanske  Indianere  er  ble- 
vet drevet  hid  og  did  af  de  Hvide,  som  ogsaa  Historien  be- 
kræfter, og  dog  ved  vi,  at  Herren  har  erindret  dem. 

Kort  efter,  at  Jesu  Kristi  Kirke  af  Sidste  Dages  Hellige 
var  organiseret,  blev  Missionærer  sendt  til  Indianerne  for 
at  forære  dem  Bogen  om  deres  Forfædre  og  at  fortælle  dem, 
at  Jesus  er  deres  Herre  og  Frelser.  Kirken  har   arbejdet 

utrætteligt  og  uophørligt  blandt  disse  vore  Brødre  og  mange 
har  modtaget  Evangeliets  Lys  og  Kundskab. 

Der  er  mange  gode  lamanitiske  Grene  i  Kirken,  som  næ- 
sten alle  er  fuldt  organiserede,  og  Arbejdet  udføres  af  In- 
dianerne, Lehis  Efterkommere. 

Vi  har  haft  mange  Indianere,  som  har  været  aktive  i 
Tempelarbejdet,  og  mange  søger  i  Dag  deres  Slægtregistre, 
idet  de  fuldt  ud  forstaar,  at  de  kan  blive  Frelsere  paa  Zions 
Bjerg  ved  at  udføre  dette  stedfortrædende  Arbejde  for  de- 
res døde.  Dette  burde  inspirere  alle  Sidste  Dages  Hellige, 
som  ikke  for  Tiden  er  aktive  i  dette  Arbejde,  til  straks  at 
begynde. 

For  at  vi  bedre  kan  paaskønne  Opfyldelsen  af  Nephis 
Ord,  vil  det  være  af  Interesse  at  have  Opmærksomheden 
henvendt  paa  Catawaba  Stammen  i  Fort  Hall  i  Syd-Karo- 
lina.  Af  Stammens  225  Medlemmer  har  omtrent  190  af 
dem  annammet  Jesu  Kristi  sande  Evangelium.  Deraf  kan 
vi  se  den  bogstavelige  Opfyldelse  af  Nephis  Profeti,  som 
blev  fremsat  for  omtrent  2500  Aar  siden.  Ifølge  en  for- 
nylig  afgivet  autentisk  Rapport  er  de  unge  i  Stammen  næ- 
sten helt  lyse  og  hvide.  Stammehøvdingen,  Chief  Blue,  er 
ved  at  miste  den  mørke  Hudfarve,  og  hans  Hud  er  virkelig 
ved  at  blive  lysere  og  hvidere.  Der  er  blevet  sendt  en  Mis- 
sionær  ud  fra  denne  Gren,  der  arbejdede  9  Maaneder  i  Mis- 
sionsmarken.  I  Løbet  af  den  Tid  erhvervede  han  sig  mange 
Venner  ved  sine  Taler,  sit  kraftige  Vidnesbyrd  om  Mor- 
mons Bog  og  sin  store  Kærlighed  til  Jesu  Kristi  Evange- 
lium. 

Vi  skulde  alle  glæde  os  over  Omvendelsen  og  Arbejdet, 
som  er  blevet  udført  blandt  vore  lamanitiske  Brødre.  Vi 
ser,  at  de,  der  har  annammet  Evangeliet  er  mere  uafhæn- 
gige, har  en  højere  Livsstandard,  Fremgang  og  Lykke. 
Dette  er  Resultatet  af  at  adlyde  Jesu  Kristi  Evangelium. 

Dette  burde  være  et  Vidnesbyrd  for  enhver  af  os,  og  det 
skulde  hjælpe  os  til  at  paaskønne  de  mange  Velsignelser, 
vi  har  modtaget  og  Muligheden  for  utallige  andre,  som  vi 
kan  modtage,  hvis  vi  blot  vil  efterleve  Evangeliets  Bud  og 
Principper  og  sprede  Kundskaben  om  det  til  vore  Medmen- 
nesker. 

{Redaktionelt. 


Saa  siger  Herren. 


Jesu  Kristi  Kirke  af  Sidste  Dages  Hellige  hævder  som 
et  meget  væsentligt  Princip,  at  Herren  har  talt  til  Jorden 
igen  i  denne  Tid  og  Slægt.  For  de  Mennesker,  for  hvem 
denne  herlige  Sandhed  er  blevet  en  Realitet,  er  Troen  der- 
paa  blevet  en  Kilde  til  stor  Trøst  og  Velsignelse.  Thi  efter- 
som vi  anerkender  den  Almægtige  som  Giveren  af  alt  godt 
og  den  Magt,  der  tilskynder  Menneskeheden  til  at  udføre 
det  ædle  og  store,  er  vi  ogsaa  villige  til  at  anerkende  hans 
Haand  i  alt. 

Herren  har  talt  til  Jorden  igen  —  og  det  vidunderlige 
Indhold  af  hans  Forbindelse  med  Menneskene  finder  vi  i 
Aabenbaringer  i  Pagtens  Bog,  som  aander  Visdom,  Indsigt 
og  uendelig  Kærlighed.  Spørgsmaalet  bliver:  Er  vi  villige 
til  at  akceptere  disse  Lærdomme?  Hvis  vi  ikke  gør  det,  er 
vort  Vidnesbyrd  om  Mormonismens  herlige  Budskab  ikke 
helt  afklaret  eller  bygget  paa  rigtig  Jordbund. 

Vi  hører  Gang  paa  Gang  Medlemmer  sige:  Er  Visdoms- 
ordet  egentlig  af  saa  stor  Betydning,  som  den  megen  Tale 
om  det  synes  at  give  Udtryk  for?  Er  det  ikke  af  langt 
større  Vigtighed  at  vise  Kærlighed  mod  sin  Næste?  Mulig- 
vis. Men  ønsker  vi  ikke  alle  at  opnaa  en  Ophøjelse  i  Guds 
Rige?  Jo!  Men  saa  maa  vi  ogsaa  adlyde  alle  Herrens  Bud 
og  Befalinger.  Vi  kender  allesammen  Indholdet  af  Vis- 
domsordet,  hvorfor  det  kun  vilde  være  en  unyttig  Oprems- 
ning at  citere  det  her. 

Herren  lover  os  i  dette  Visdomsord  saa  mange  Velsignel- 
ser og  Forjættelser,  at  vi  i  allerhøjeste  Grad  vilde  staa  os 
selv  i  Lyset,  dersom  vi  ikke  forsøgte  at  løse  denne  Opgave 
tilfredsstillende. 

Aabenbaringen  om  Visdomsordet  er  en  vidunderlig  For- 
kyndelse af:  Saa  siger  Herren.  Vilde  vi,  dersom  vi  virkelig 
forstod  Herrens  Hensigt  miste  følgende  Forjættelser? 

»Alle  de  Hellige,  der  ihukomme  at  holde  og  gøre  efter 
disse  Ord  og  vandre  i  Lydighed  efter  Befalingerne  skulde 
annamme  Lægedom  for  deres  Navle  og  Vædske  for  deres 
Ben.  Og  skulde  finde  Visdommens  og  Kundskabens  Skatte, 
ja,  skjulte  Liggendefæ;  de  skulde  løbe  og  ikke  blive  trætte, 
og  de  skulde  gaa  og  ikke  blive  matte,  og  jeg,  Herren,  giver 
dem  den  Forjættelse,  at  Dødens  Engel  skal  gaa  dem  forbi, 
iigesom  Israels  Børn,  og  ikke  ihjelslaa  dem.  Amen.« 

Herren  har  talt  —  vi  adlyder. 

O.  B.  W. 

Den  danske  Missions  Historie. 


(Fortsat) 
2.  KAPITEL. 

Da  de  fandt  Hotellet  støjende  og  et  Tilholdssted  for  saa- 
danne  Mennesker,  som  ikke  var  passende  Selskab  for  dem, 
besluttede  Erastus  Snow  og  hans  Medarbejdere  at  opsøge 
et  privat  Pensionat  eller  leje  et  Værelse  paa  et  roligere 
Sted.  De  tilbragte  det  meste  af  Eftermiddagen  med  at  gen- 
nemtrave Byen  og  dens  Omegn  og  gøre  deres  Iagttagelser 
og  aflægge  Besøg  hos  forskellige  Familier  »for  at  prøve 
deres  aandelige  Indstilling  og  se  paa  Værelserne«,  men  de 
fandt  ingen  Sted,  som  passede  dem. 

Den  paafølgende  Nat  fik  Broder  Snow  ingen  Søvn,  selv 
om  de  andre  Brødre  hvilede.  Han  havde  været  meget  syg 
ved  Sejladsen  over  Kattegat,  og  hans  Nerver  var  i  en  Slags 
feberagtig  Ophidselse.  Spillet  ved  Billardbordene  kunde 
tydeligt  høres  i  Missionærernes  Værelse;  og  samtidig  var 
der  en  konstant  Støj  af  Vogne,  der  rumlede  over  den  daar- 
lige  Brolægning.  Denne  Støj  blev  næsten  ved  til  Daggry. 
Ældste  Snow  gik  op  og  ned  ad  Gulvet  en  Del  af  Natten  — 
og  kastede  sig  til  sidst  paa  Sengen.  Han  bad  oprigtigt,  at 
Gud  vilde  dirigere  hans  Skridt  til  et  fredeligt  Hjem,  hvor 
Guds  Aand  kunde  være  til  Stede. 

Den  næste  Morgen  (Lørdag  den  15.  Juni)  gik  Brødrene 
paany  ud  for  at  finde  et  passende  Værelse.  De  erfarede 
hurtigt,  at  Erastus  Snows  Bøn  ikke  var  blevet  opsendt  for- 
gæves, for  da  de  kom  til  en  Herr  Lauritz  B.  Malling,  som 
boede  Bredgade  196  (dengang  ogsaa  kaldet  Norgesgade), 
fik  de  anvist  et  komfortabelt  Værelse,  der  vendte  ud  til  en 
smuk  Baghave.  De  lejede  Værelset  og  flyttede  straks  efter 
ind.  De  fik  ogsaa  Kosten  i  Familien,  der  bestod  af  Herr 
Malling,  hans  gode  Hustru  og  en  ung,  fornem  Dame  —  en 
Slægtning;  der  var  ingen  Børn.  Disse  gode  Mennesker  be- 
handlede Ældsterne  med  den  yderste  Venlighed  og  frydede 
sig  ved  at  høre  dem  synge  og  bede,  skønt  de  ikke  forstod 
Engelsk.  De  blev  ogsaa  snart  interesserede  i  Ældsternes 
Budskab,  og  senere  blev  Herr  Malling  og  Hustru  Medlem- 
mer af  Kirken. 

Søndag  den  16.  Juni  overværede  Ældsterne  Snow,  Han- 
sen og  Forsgren  Møderne  hos  en  Baptistpræst,  Peter  C. 
Mønster,  som  havde  været  Genstand  for  megen  Forfølgelse 
paa  Grund  af  sin  religiøse  Tro,  der  i  væsentlig  Grad  ad- 
skilte sig  fra  Landets  officielle  Religion  —  den  lutheranske. 
Denne  Mand  modtog  Ældsterne  paa  den  venligste  og  hjer- 

teligste  Maade  og  lovede  at  aflægge  dem  et  Besøg  paa  deres 
Bopæl  den  næste  Dag.  Om  Eftermiddagen  besøgte  Kaptajn 
Simonsen,  Fader  til  den  unge  Dame,  som  boede  hos  Herr 
og  Fru  Malling,  Familien,  spiste  til  Middag  med  dem  og 
tilbragte  Aftenen  sammen  med  Brødrene.  Denne  Herre 
havde  i  mange  Aar  været  Stats-Embedsmand.  Han  havde 
ogsaa  været  Lærer  i  flere  Sprog  og  var  tilstrækkeligt  hjem- 
me i  Engelsk  til  at  kunne  føre  en  Samtale.  Brødrene  er- 
holdt værdifulde  Oplysninger  af  ham  om  Landet  og  Fol- 
kets Sæder  og  Skikke. 

Den  næste  Dag  Mandag  den  17.  Juni  besøgte  Herr  Peter 
C.  Mønster  Ældsterne  i  deres  Logi,  som  Aftalen  var.  An- 
gaaende  dette  Besøg  skriver  Ældste  Snow  følgende: 

»Herr  Mønsters  Besøg  om  Mandagen  var  meget  interessant. 
Han  fortalte  lidt  om  sit  Liv  i  de  sidste  otte  Aar.  Han  var  ca. 
halvtreds  Aar  gammel;  hans  Ansigt  og  Væremaade  røbede  In- 
telligens, Ydmyghed  og  Oprigtighed,  og  han  var  den  første 
Mand  i  Danmark,  som  i  de  senere  Aar  har  prædiket  Neddyp- 
pelsens  Daab.  Hans  Forfølgelser  havde  været  af  lignende  Art, 
som  de  Hellige  i  Amerika  havde  været  udsat  for.  Han  havde 
ofte  været  fremstillet  i  Retten,  var  blevet  idømt  Bøder  og 
været  i  Fængsel  seks  Gange,  tre  Aar  ialt  —  og  dog  havde  han 
fortsat  med  at  prædike,  og  ca.  tre  Hundrede  og  halvtreds  var 
blevet  døbt  i  Baptistkirken.  Havde  han  været  Udlænding, 
vilde  han  være  blevet  vist  ud  af  Landet,  men  da  han  var 
indfødt,  kunde  de  kun  idømme  ham  Bøder  og  fængsle  ham.  Dog 
jo  mere  han  blev  forfulgt,  des  flere  Venner  samlede  han  om 
sig,  indtil  nu,  da  den  nye  politiske  Omvæltning  har  reduceret 
Præsternes  Magt,  og  nu  har  han  forholdsvis  Fred  og  Ro.  Rigs- 
dagen har  endnu  ikke  endeligt  vedtaget  Loven  om  Religions- 
frihed, og  de  gamle  Love  staar  ved  Magt,  selv  om  de  er  upo- 
pulære. —  Jeg  fortalte  Herr  Mønster,  hvad  Herren  havde 
gjort  for  sit  Folk  i  Amerika,  Kirkens  Opkomst  og  Fremgang 
—  i  Korthed,  deres  Aabenbaringer  og  Forfølgelser  etc.  Jeg 
fortalte  ham,  at  Herren  havde  sendt  os  til  dette  Land,  ikke 
for  at  nedbryde  det  gode,  som  han  (Mønster)  havde  gjort, 
men  at  han  og  hans  Tilhængere  og  alle  andre,  som  vilde  høre 
os  kunde  faa  mere  Magt  til  at  udføre  et  meget  større  Arbejde 
i  Landet.  Vort  Vidnesbyrd  gjorde  stærkt  Indtryk  paa  ham. 
Han  modtog  det  med  megen  Glæde,  lovede  at  undersøge  det 
og  søge  Herren.  Vi  laante  ham  Mormons  Bog  samt  Broder 
Hansens  danske  Oversættelse  i  Manuskript.  Efter  at  han  var 
gaaet,  bøjede  vi  os  for  Herren  og  bad  vor  Fader,  at  han  vilde 
udgyde  sin  Aand  over  ham  og  de  ærlige  og  oprigtige  blandt 
hans  Tilhængere  og  rejse  op  af  deres  Midte  Venner  og  Med- 
arbejdere for  Herrens  Sag.« 

Torsdag  den  18.  Juni  aflagde  Ældsterne  Snow  og  Dykes 
De  forenede  Staters  Gesandt  i  Danmark,  Mr.  Walter  For- 
ward, til  hvem  Ældste  Snow  havde  en  Introduktionsskri- 
velse fra  Senator  Cooper,  et  Besøg.  Mr.  Forward  havde  været 
Advokat  og  tidl.  Medlem  af  Præsident  Harrisons  Kabinet. 
Han  viste  sig  at  være  en  fri  og  højsindet  Herre  af  den 
gamle  Skole.  Han  bød  Missionærerne  hjerteligt  velkommen 

og  stillede  mange  Spørgsmaal  med  Hensyn  til  »Mormon«- 
Folket  og  deres  Religion.  Han  beklagede  Forfølgelserne  i 
Amerika  og  inviterede  Brødrene  til  at  fortsætte  Samkvem- 
met med  ham  —  og  lovede  at  yde  dem  enhver  Hjælp,  som 
det  stod  i  hans  Magt  at  give  dem. 

Onsdag  den  19.  Juni  forlod  Ældste  John  E.  Forsgren 
sine  Medarbejdere  i  København  for  at  rejse  til  Sverige, 
hvor  han  var  født,  for  at  aabne  en  Missionsmark  blandt 
sine  Landsmænd.  »Han  forlod  os,«  skriver  Ældste  Snow, 
»med  vore  Velsignelser  og  fuld  af  den  Helligaand,  selv  om 
hans  Øjne  var  fulde  af  Taarer  og  hans  Hjerte  ved  at  briste. 
Han  rejser  med  Damper  til  Gefle  højt  oppe  paa  den  sven7 
ske  Kyst.  I  den  Egn  haaber  han  at  finde  sin  Fader,  som 
han  ikke  har  set  i  tyve  Aar.«  Denne  Dags  Eftermiddag  be- 
søgte Ældsterne  Dykes  og  Hansen  Herr  Mønster  og  gav 
ham  mange  flere  Oplysninger,  som  han  syntes  at  glæde  sig 
over,  og  sagde,  at  han  vilde  undersøge  Budskabet  fuldstæn- 
digt og  finde  Sandheden,  saa  at  han  kunde  blive  i  Stand 
til  at  lede  sin  Flok.  I  Mellemtiden  havde  Brødrene  besøgt 
mange  andre  Familier,  idet  de  prøvede  paa  at  saa  Evange- 
liets Sæd  saa  godt  de  kunde.  Broder  Hansen  virkede  som 
Tolk. 

(Fortsættes) 


Livets  femte  Dimension 

af   Ældste   Nephi   Jensen.   — 


For  nogle  faa  Uger  siden  overvågede  jeg  et  af  vore  kvart- 
aarlige  Konferencemøder.  Det  var  et  inspirerende  Møde. 
Det  skønneste  Træk  ved  Mødet  var  en  kort  Tale  af  en  ung 
Mand,  som  netop  var  vendt  hjem  fra  en  Mission.  Denne 
unge  Mand  aflagde  en  interessant  og  gribende  Rapport  om 
sit  Missionsarbejde  i  Norge. 

I  den  sædvanlige  Oprigtighedens  og  Ydmyghedens  Aand, 
der  karakteriserer  den  hjemvendte  Missionær,  talte  han 
med  Følelse  om  den  overordentlige  Glæde,  han  havde  ved 
at  gøre  det  ædleste  og  skønneste  i  Verden  —  at  adle  Men- 
neskene. Han  talte  med  Begejstringens  hellige  Ild  om  de 
Ting,  der  er  af  evig  Skønhed,  Godhed  og  Sandhed.  Han 
talte  om  disse  evige  Realiteter,  som  om  de  var  de  eneste 
vitale  og  betydningsfulde  Ting  i  Verden. 

Som  han  stod  der«  foran  den  store  Forsamling  var  han 
i  Skikkelse  og  Aand  Personliggørelsen  af  Skønhed  og  Ren- 
hed, Oprigtighed  og  Ydmyghed.  Han  sluttede  sin  korte  Tale 
med  et  alvorligt  Vidnesbyrd  om  Sandheden.  Ud  af  et  Hjerte, 
der  virkeligt  følte  og  vidste,  sagde  han: 

»Jeg  ved,  at  Joseph  Smith  var  en  Guds  Profet.  Jeg  ved, 
at  denne  Kirke  er  Kristi  sande  Kirke.« 

Hans  brændende  Vidnesbyrd  rørte  mit  Hjerte  og  gjorde 
et  dyht  Indtryk,  som  det  gjorde  paa  Snesevis  af  ældre  Men- 
nesker i  Forsamlingen.  Medens  jeg  stadig  var  under  For- 
tryllelsen af  hans  smukke  Aand,  kom  jeg  til  at  tænke  paa, 
at  jeg  var  Vidne  til  noget  usædvanligt.  Jeg  spurgte  mig 
selv:  »Hvad  er  der  ved  denne  noble  unge  Mand,  der  gør 
ham  saa  særpræget?  Hvad  er  det,  der  er  kommet  ind  i 
hans  Liv,  som  har  vakt  hos  ham  Kærlighed  til  det  rene  og 
ædle?« 

Denne  unge  Mand  havde  i  Missionsmarken  fundet  et  nyt 
Liv  Livets   femte   Dimension.  Han  havde   udviklet   den 

femte    og    højeste    Maalestok    for    Kultur.    Hvad    er   denne 
Kulturens  femte  Dimension? 

For  at  kunne  besvare  dette  Spørgsmaal  intelligent  vil  det 
være  nødvendigt  kort  at  tænke  paa  andre  Former  af  men- 
neskelig Udvikling.  Muligvis  har  den  højeste  Livsstandard, 
frembragt  paa  denne  Jord  af  Mennesker,  været  den  gamle 
græske  Kultur.  Grækerne  opbyggede  en  straalende  firfoldig 
Kultur.  Deres  firdobbelte  Kultur  hvilede  paa  det  fysiske  og 
intellektuelle,  det  etiske  og  kunstneriske. 

Grækerne  glædede  sig  over  det  sunde  og  raske  Legeme. 
De  udviklede  La'ren  om  den  fysiske  Kultur  til  en  næsten  fuld- 
kommen Videnskab.  De  forherligede  Intelligensen.  De  frem- 
frembragte  nogle  af  alle  Tiders  dybeste  og  ædleste  Tænke- 
re. Aristoteles,  den  græske  Filosof,  anses  stadig  for  at  være 
en  af  de  ædleste  Aander,  der  nogensinde  har  virket  og  un- 
dervist. Grækerne  var  de  første  til  at  formulere  Reglerne 
for  vor  Opførsel  og  Adfærd  til  en  Videnskab  —  Etikkens 
Videnskab.  Platon  gav  et  fundamentalt  og  omfattende  Ud- 
kast til  Reglerne  for  vor  Optræden  i  de  fire  Ord  —  Afhol- 
denhed, Mod,  Retfærdighed  og  Klogskab. 

Grækerne  forsømte  heller  ikke  den  kunstneriske  Side  af 
Livet.  De  var  lidenskabeligt  forelsket  i  Skønheden  i  Natu- 
ren og  Kunsten.  Homer,  den  græske  Digter,  anses  stadig 
for  at  være  en  af  Verdens  største  litterære  Begavelser. 
Hans  Produktion  placeres  Side  om  Side  med  den  store 
Shakespeare. 

Platon  skabte  i  en  enkelt  Sætning  det  højeste  Ideal  for 
græsk  Higen  og  Stræben.  Han  sagde:  »Det,  der  er  skønnest, 
er  det  mest  ønskværdige.«  Dette  er  næsten  et  fuldkomment 
Ideal  for  Livet.  » 

Men  den  græske  Kultur  var  rent  menneskelig.  Den  blev 
bygget  paa  en  menneskelig  Grundvold  og  formet  efter  men- 
neskelige Standarder.  Den  Aand,  der  drev  dens  Bygherrer, 
var  blot  menneskelig.  Grækerne  kendte  ikke  noget  til  den 

fine  og  rene  Aand,  der  kommer  fra  Gud,  som  renser  Hjer- 
tet, revser  Tilbøjelighederne,  ophøjer  Sindet  og  forherliger 
alle  Sider  af  Livet.  De  kendte  ikke  noget  til  Livets  femte 
Dimension.  De  kendte  ikke  noget  til  det  aandelige.  Det  blev 
overladt  den  simple  galilæiske  Lærer  at  bibringe  Mennesket 
Midlet  til  at  erhverve  den  rigeste  Udvikling  for  Sjæl,  Hjerte 
og  Aand.  Kort  efter  han  paabegyndte  sin  Gerning  fremsatte 
han  en  omfattende  Udtalelse  om,  hvad  han  var  kommet 
for  at  gøre  for  Mennesket  i  denne  Verden.  Han  sagde,  at 
han  var  kommet  for  at  skænke  dem  et  Liv  i  Overflod. 

Hvad  er  dette  Liv  i  Overflod?  Det  er  det  virkelige  — 
Guds  Liv.  Det  er  det  potenserede  Liv,  vakt  i  Sjælen  ved 
den  Helligaands  Magt. 

Før  Jesus  forlod  sine  Disciple,  søgte  han  at  trøste  dem 
ved  at  forsikre  dem  om,  at  de  i  Fremtiden  vilde  blive  vej- 
ledet. Han  sagde,  at  han  vilde  bede  sin  Fader  om  at  sende 
dem  Trøsteren,  som  kunde  være  hos  dem  for  evigt.  Og  da 
han  talte  om  denne  Trøsters  bestemte  Mission,  sagde  han: 
»Han  skal  lede  eder  ind  i  al  Sandhed  og  lære  eder  alle 
Ting.« 

Denne  Sandhedens  Aand  var  den  særlige  Ting,  at  Jesus 
efterlod  sine  Tilhængere  til  deres  Oplysning,  Instruktion 
og  Udvikling. 

(Fortsættes) 


Kirkelige  Nyheder  fra  hele  Verden. 


MISSIONERNE  i  Stillehavet  vil  om  kort  Tid  blive  besøgt  af 
Ældsterne  George  Albert  Smith  af  de  tolvs  Raad  og  Rufus 
K.  Hardy  af  de  Halvfjerds'  første  Raad.  De  vil  besøge 
Hawaii,  Samoa,  Tahiti,  New  Zealand  og  Australien.  Med 
Undtagelse  af  Hawaii  vil  det  blive  første  Gang  siden  1921, 
at  disse  Missioner  har  faaet  officielt  Besøg  af  Kirkens 
Generalautoriteter.  Ældste  Hardy  vender  tilbage  til  mange 
polynesiske  Folk,  som  elsker  og  respekterer  ham  i  New 
Zealand,  hvor  han  har  udført  tre  Missioner. 

BESKIKKELSE  af  fem  nye  Medlemmer  af  Hovedbestyrelsen 
for  Unge  Kvinders  Uddannelsesforeninger  blev  fornylig 
bekendtgjort  af  Det  første  Præsidentskab.  De  beskikkede 
er:  Søstrene  Emily  Higgs  Bennett,  Helena  W.  Larson, 
Vella  Hart  Wetzel,  Lucy  T.  Anderson  og  Gladys  E.  Har- 
bertson.  De  har  alle  stor  Erfaring  i  Ungdomsarbejdet.  De- 
res Udnævnelse  fandt  Sted  som  Følge  af  Hovedbestyrelsens 

Reorganisation,   da   Søster  Lucy  Grant   Cannon   efterfulgte 
Søster  Ruth  May  Fox  som  Præsiden  tinde. 

PRÆSIDENT  Richard  R.  Lyman  holdt  Fredag  den  6.  Ja- 
nuar et  Foredrag  i  Whitefield's  Institute  i  London.  Anled- 
ningen var  en  Jule-  og  Nytaarshøjtidelighcd,  som  blev  ar- 
arrangcrel  af  World  Fellowship  of  Faihs.  Hans  Emne  var 
»Hvad  betyder  Jesus  for  et  Medlem  af  Jesu  Kristi  Kirke  af 
Sidste  Dages  Hellige?« 


Fra  Missionsmarken. 


fflfløsning. 


Ældste  Grant  L.  Rasmussen,  som  har  virket  som  Missionær  i 
20  Maaneder  er  blevet  hæderligt  afløst  paa  Grund  af  Sygdom. 
Broder  Rasmussen  arbejdede  i  de  sidste  Maaneder  som  Med- 
redaktør af  »Stjernen«.  Vi  nedbeder  Guds  rigeste  Velsignelse 
over  ham. 

fflnkomst. 

Søster  Anna  La  Retta  Hansen,  Salt  Lake  City,  ankom  til  Dan- 
mark den  4.  Februar  for  at  udføre  Missionærarbejde.  Vi  byder 
Søster  Hansen  hjertelig  velkommen  til  Danmark  og  betler,  at 
Herren  vil  velsigne  hende. 

KØBENHAVN:  Onsdag  den  2.  Februar  afholdt  »Dansk  Missio- 
nærforening« Fest  i  København.  Programmet  bestod  af  en 
Sketch  »En  Missionærs  Besøg  i  en  Familie«  ved  Str.  Bodil  Han- 
sen og  Missionær  Anker  C.  Schade,  Deklamation  ved  Str.  Kragh, 
Duet  ved  Broder  Chr.  Tidemann-Petersen  og  Str.  Rebecca  Ras- 
mussen, og  Taler  af  Brødrene  Carlos  Andersen,  William  Ørum 
Pedersen  og  Præsident  Amos  Jackson,  Musiknummer  af  Broder 
Poul  Seden  his  og  Optræden  af  Tryllekunstneren,  Broder  Harry 
Petersen. 

Hele  Programmet,  baade  det  alvorlige  og  det  fornøjelige,  gjor- 
de Lykke,  og  de  ca.  150  Tilstedeværende  viste  deres  Paaskøn- 
nelse  ved  stærkt  Bifald. 

Efter  at  Programmet  var  udført,  blev  der  solgt  Forfriskninger, 
som  velvilligst  var  skænket  af  Søskende  og  Venner. 

Aftenen  sluttede  med  en  Dans,  og  Musikken  hertil  blev  glim- 
rende udført  af  3  af  vore  unge  Brødre. 

Foruden  det  gode  Resultat  med  Hensyn  til  Programmet,  bør 
det  ogsaa  bemærkes,  at  Festens  økonomiske  Indtægt  var  ud- 
mærket. 

Vi  benytter  Anledningen  til  at  takke  enhver,  som  ved  deres 
Støtte  hjalp  os  til  dette  gode  Resultat.  - —  Mange  Tak! 


Olaf  Mortensens  Bogtrykkeri 


